tomron87/hebrew-wikipedia-sentences-corpus huggingface dataset:
הצד השני הוקדש כולו לסוויטה בשם האלבום, שפרקה השלישי הוא עיבוד של הקונצ'רטו הברנדנבורגי מס' 3 בסול מז'ור מאת באך.
במהלך ביצוע של "אמריקה" בהופעה באלברט הול בלונדון אמרסון שרף את דגל ארצות הברית.
הנהלת האלברט הול החליטה להחרים את הלהקה ולא לאפשר לה לנגן באולם.
באוגוסט 1969 הלהקה הופיעה בפסטיבל האי וייט.
בספטמבר יצא אלבומם השלישי "נייס", עם גרסאות כיסוי לשירים "להיאחז בחלום" של טים הרדין ו"היא שייכת לי" של בוב דילן.
סוויטת "חמשת הגשרים" נכתבה לפסטיבל האמנויות בניוקאסל, ובוצעה לראשונה ב-10 באוקטובר בבניין העירייה.
הסוויטה הוקלטה ב-17 באוקטובר באולמות פיירפילד בקרוידון, לונדון.
האלבום יצא ביוני 1970, בהוצאת חברת התקליטים החדשה של סטרטון-סמית' כריזמה (Charisma).
צדו הראשון של האלבום הוקדש לסוויטה וצדו השני כלל עיבוד של הפרק השלישי מתוך הסימפוניה השישית (הפאתטית) של צ'ייקובסקי ושילוב בין "קאנטרי פאי" של בוב דילן והקונצ'רטו הברנדנבורגי מס' 6 בסי במול מאת באך.
הלהקה התפרקה לאחר שאמרסון עזב על מנת להקים את להקת אמרסון, לייק ופאלמר ביחד עם הבסיסט גרג לייק והמתופף קרל פאלמר.
בשנת 1973 ג'קסון ודיווידסון הקימו ביחד עם הקלידן פטריק מוראז את להקת רפיוג'י שהוציאה אלבום בשנת 1974.
דה לה רו היא חברה בריטית שמרכזה בבייסינגסטוק, שבדרום המפשייר ועוסקת בייצור נייר מאובטח, הדפסה בטכנולוגיות מתקדמות, הפקה ויצירה של מסמכים מוגנים מפני זיוף, כולל שטרות כסף, סימני מים ועוד.
בשנת 1952 הדפיסה החברה את הגרסה הראשונה של שטרי הלירה הישראלית, שהוזמנו על ידי מחלקת ההוצאה של בנק לאומי.
החברה רשומה בבורסה לניירות ערך בלונדון.
החברה הוקמה בלונדון בשנת 1821 על ידי תומאס דה לה רו, כעסק לממכר כלי כתיבה ומדפסות.
תומאס שכבר היה בעל ניסיון בעסקי דפוס, עת בשנת 1813 הוציא לאור בגרנזי את השבועון 'לה מירור פוליטיק' הצליח בשנת 1831 לקבל צו מלכותי, מהמלך ויליאם הרביעי, המתיר לו לייצר קלפי משחק שיוצרו בטכניקה חדישה.
ובשנת 1860 הקים מחלקה מיוחדת להדפסת שטרי כסף.
בשנת 1838, לרגל הכתרת המלכה ויקטוריה, הדפיס תומאס דה לה רו מהדורת זהב של העיתון "סאן" הלונדוני.
בשנת 1846 בנו של תומאס, האסטרונום והכימאי וורן דה לה רו, המציא מכונה לקיפול מעטפות, שהייתה מסוגלת לייצר 2,700 מעטפות בשעה.
המכונה הוצגה בתערוכות בלונדון פריז וניו יורק, ולאחר מכן שימשה את החברה.
בשנת 1853 החל בהדפסת בולי הכנסה, שנועדו למס הכנסה של אנגליה, והיו הבולים המחוררים הראשונים.
בשנת 1855 זכה דה לה רו במכרזים, וחתם על חוזים להספקת בולים לחברות הדואר של הודו, כף התקווה הטובה, מאוריציוס, טרינידד, אוסטרליה המערבית, ציילון, סנט הלנה, איי בהאמה, וסנט לוסיה.
בשנת 1860 הדפיס דה לה רו את שטרי הכסף הראשונים שלו, היו אלו שטרות של מאוריציוס.
בשנת 1862 הזמין משרד הדואר של קונפדרציית המדינות של אמריקה, שפרשו מהאיחוד לאחר ניצחונו של אברהם לינקולן ב-1860, בולי דואר.
הבולים הוזמנו בחמישה בתי דפוס, ארבעה מהם באמריקה, והחמישי דה לה רו שבלונדון.
הבול שהודפס על ידי דה לה רו, היה בול של 5 סנט, מעוטר בתמונת ראשו של ג'פרסון דייוויס.
בשנת 1874 נחנך המפעל החדש של חברת דה לה רו, שנבנה ב'שדרות בונהיל' ותוכנן על ידי משרד האדריכלים פאר אנד סטרונג.
בשנת 1881 החל דה לה רו בפיתוח דגם של עט נובע, מדגם זה התפתח בסופו של דבר הדגם המפורסם אונוטו (Onoto).
בשנת 1896 הפכה החברה מעסק משפחתי, לחברה בבעלות פרטית, בשם 'תומאס דה לה רו בע"מ' ובשנת 1921 מכרה משפחת דה לה רו את מניותיה בחברה.
בשנת 1914, עם פרוץ מלחמת העולם הראשונה, הסמיך משרד האוצר הבריטי את תומאס דה לה רו, להדפיס שטרות של 1 ליש"ט, ו-10 שילינג.
בשנת 1930 התקבלה ההזמנה הראשונה להדפסת שטרות מממשלת סין.
הרפובליקה הסינית הייתה במשך 18 שנה לקוח נאמן של החברה, אשר בשנת 1939 הקימה מפעל לייצור שטרות בשאנגחאי.
ב-11 בספטמבר 1940, בזמן הבליץ, הופצץ מבנה החברה בשדרות בונהיל, ונחרב עד היסוד.
ב- 27 במרץ 1947 נרשמה החברה בבורסה לניירות ערך בלונדון.
בשנת 1952, על פי הזמנת מחלקת ההוצאה של בנק לאומי, הדפיסה החברה את שטרי הלירה הישראלית הראשונים.
שטרות אלו החליפו את שטרי הלירה הארץ ישראלית שהונפקו מיד לאחר קום המדינה.
בשנת 1961 רכשה דה לה רו את חברת 'ווטרלו ובניו', שהתמחתה בהדפסת שטרי כסף.
בשנת 1967 פיתחה דה לה רו ואף התקינה את מכשיר הכספומט הראשון.
המכשיר הותקן על הקיר החיצוני של בנק ברקליס סניף אנפילד.
באפריל 2013 זכתה חברת דה לה רו בפרס המלכה ליוזמות חדשניות, על פיתוח שטר מאובטח באמצעות סיב אופטי מיוחד, בשילוב עם הליך ייצור הנייר.
בשנת 2019 נקלעה למשבר כספי עקב חובות כבדים, הפסד חוזים וירידה בהכנסות, בין השאר הפסידה חוזה לייצור דרכונים בריטיים המיועדים לשימוש אחרי הברקזיט, כשיריבה צרפתית גברה עליה.
דה נאנג (בוייטנאמית: Đà Nẵng) היא העיר השישית בגודלה בווייטנאם (אחרי הו צ'י מין סיטי, האנוי, האורונוצה, הייפונג וקאנטחו), ואחת מערי הנמל החשובות בה.
דה נאנג שוכנת לצידי ים סין הדרומי, ומהווה את העיר המרכזית במרכז וייטנאם.
העיר ממוקמת בקרבת מספר אתרי מורשת עולמית, כגון העיר העתיקה הוי אן, ומקדש מי סון.
בעבר הייתה שייכת העיר לדרום וייטנאם, ושכן בה בסיס אחד מבסיסי חיל האוויר הגדולים בווייטנאם, אשר שימש הן את הדרום וייטנאמים והן את האמריקאים בזמן מלחמת וייטנאם.
הבסיס היווה נמל תעופה אשר בוצעו בו 2,595 המראות ונחיתות ביום בממוצע, עובדה שהפכה אותו לשדה התעופה העמוס ביותר בעולם באותה התקופה.
הבסיס הפך לאחר המלחמה לנמל התעופה הבין-לאומי דה נאנג.
עם כיבוש העיר על ידי הצרפתים בשנת 1858 החל הכיבוש הצרפתי של וייטנאם שהושלם לאחר כ-30 שנים.
דה סוטו איירסטרים היא מכונית משפחתית שיוצרה על ידי חטיבת "דה סוטו" בחברת קרייזלר האמריקאית בין השנים 1934–1935.
דה נורת' פייס היא חברה אמריקאית לביגוד הנעלה ולציוד מחנאות וספורט.
מוצרי החברה מיועדים לחובבי ספורט ולספורטאים ממגוון תחומים ביניהם, מטפסי הרים, גולשי סקי וסנובורד ותרמילאים.
החברה נותנת חסות מסחרית לספורטאים ואתלטים מקצוענים בכל העולם בריצה, טיפוס וגלישה.
החברה הוקמה בסן פרנסיסקו כחנות קמעונאית למכירת ציוד טיפוס ב-1966 על ידי שני מטיילים, דאגלס טומפקינס ואשתו סוזי טומפקינס.
שנתיים לאחר מכן נרכשה החנות על ידי קנת' קלופ והם החלו לייצר בעצמם.
השם, The North Face, הוא מחווה למפנה הצפוני של ההרים בחצי הכדור הצפוני המהווים יעד למטפסי-הרים.
המפנה הצפוני מגלם לרוב את מסלול הטיפוס הקר, הקרחי והחשוף ביותר לאיתני הטבע ומשכך הקשה ביותר לטיפוס.
הלוגו של החברה, פותח על ידי דייוויד אלקורן ב-1971, הוא קיבל השראה מסלע הגרניט המפורסם "Half Dome" בפארק הלאומי יוסמיטי בארצות הברית.
בתחילה, החנות הציעה רק סחורה איכותית ומסוימת שמיועדת בעיקר לתרמילאים ומטפסים, בשנות השמונים נוסף ציוד סקי ולאחר מכן, מחנאות ועוד.
כיום הרשת מציעה מגוון רחב של מוצרים בכמעט כל תחומי הספורט וכוללים גם ביגוד והנעלה, אחד ממוצרי הדגל שלהם הוא המעילים המבודדים המתאימים לתנאים קשים.
החברה היא חלק מתאגיד VF Corporation והמטה שלה יושב באלמדה, קליפורניה, ביחד עם מותג נוסף תחת אותו תאגיד, JanSport.
בשנת 2007 נורת' פייס ביחד עם JanSport מכרו כמחצית מתיקי הגב בארצות הברית.
הרשת מוכרת את מוצריה בחנויות ספורט ומחנאות וגם בחנויות ייעודיות משלה ותפוצתה היא כלל עולמית.
מועדון הכדורגל דה ניו סיינטס , מכונה גם "The Saints" (הקדושים) הוא מועדון כדורגל וולשי המייצג את העיר אוסווסטרי שבמחוז שרופשייר שבאנגליה ואת הכפר Llansantffraid-ym-Mechain שבמחוז פוויס שבוויילס, המרוחקים 13 ק"מ אחד מהשני.
בשנת 2003 המועדון התאחד עם "Oswestry Town F.C", ובשנת 2006 שם המועדון שונה לשמו הנוכחי, דה ניו סיינטס.
המועדון משחק בליגת העל הוולשית, והוא המצליח בתולדות הליגה, עם 17 אליפויות, מהן 8 ברציפות.
המועדון נוסד בשנת 1959 בשם "מועדון הכדורגל לאנסנטפרייד" (Llansantffraid F.C.) ומקורו בכפר קטן של אלף איש במחוז פוויס בוויילס, ואצטדיונה הביתי היה ה"ריקריישן גראונד" באזור.
הקבוצה שיחקה כדורגל תחרותי לראשונה בליגת החובבים של מונטגומרישייר (אז הליגה הרביעית של שיטת ליגת הכדורגל הוולשית), וזכו באליפות אזורית שבע פעמים.
בסוף עונת 1989/1990 הם נבחרו לשחק בליגה המרכזית של ויילס (כיום ליגת אמצע ויילס) אך שהותם בליגה זו הייתה קצרה, והם העפילו לליגת המשנה כסגנית בניסיון הראשון שלהם.
העלייה המטאורית של לאנסנטפרייד נמשכה וב-1992/1993 היא עלתה לליגת ויילס, שכיום נקראת "ליגת העל של ויילס", כאלופות וזכתה בגביע החובבים הוולשי.
ב-1996 זכתה לאנסנטפרייד בגביע הוולשי והעפילה לראשונה לגביע אירופה למחזיקות גביע.
בזמן הזה חברת מחשבים מקומית, "Total Network Solutions" מאווסטרי, הביאה עסקת חסות של 250,000 פאונד שכללה שילוב שם החברה בשם המועדון, ולכן המועדון שינה את שמו ל-Total Network Solutions Llansantffraid F.C.
הם פגשו את זוכת הגביע הפולני רוך חוז'וב והוציאו תיקו 1–1 בבית לפני שהפסידו 5–0 בפולין.
מאז הם העפילו לתחרות אירופית מספר פעמים נוספות ללא הצלחה מיוחדת.
בשנת 1997 שונה שמו של המועדון ל-Total Network Solutions F.C., בהיותו המקרה הראשון בבריטניה של מועדון כדורגל ששונה את שמו על שם הספונסר שלו בלבד, ללא שמו המקורי.
בעונת 1999/2000 זכתה הקבוצה באליפות הראשונה בתולדותיה.
לאחר ההתמוטטות הפיננסית של היריבה העיקרית בליגה המקומית, בארי טאון בקיץ 2003, הפכה TNS למועדון היחיד בליגת העל הוולשית שהיה לו סגל מלא במשרה מלאה (הקבוצה המקצוענית היחידה).
בקיץ 2005, לעומת זאת, לנלי AFC הודיעה גם היא על תוכניות ללכת לעידן המקצועני.
בקיץ 2003 נפגשו בעלי המניות של המועדון עם אלו של קבוצת אווסטרי טאון כדי לאשר מיזוג עם TNS, אם כי לא כל בעלי המניות ידעו על האספה.
המועדון אווסטרי שהיה חלש יותר מבחינה כלכלית היה שכן קרוב גאוגרפית ל-TNS, וגם שיחק בליגה של וויילס.
התאחדות הכדורגל של ויילס (FAW) אישרה את המיזוג ב-14 באוגוסט 2003 וכך גם אופ"א בסופו של דבר, למרות התנגדותה הראשונית למיזוג של שני מועדונים עם גופי שלטון שונים.
עונת 2003/2004 הייתה ללא גביע עבור TNS כאשר היא סיימה סגנית אלופת הליגה של ויילס מול רייל והובסה בפיינליסטיות בגביע הוולשי, גם היא מול רייל.
עונת 2004/2005 הייתה הרבה יותר מוצלחת, כאשר TNS זכתה בדאבל: אליפות הליגה וגביע הוולשי.
במהלך עונת 2005/2006 מחוץ לעונה, לאחר שזוכת ליגת האלופות הטרייה, ליברפול נדחתה תחילה מקום בתחרות בעונה הבאה, TNS הציעה לשחק משחק אחד מול האדומים על מקומה של TNS בסיבוב המוקדמות הראשון.
לאחר שאופ"א הגיעה לפשרה שלפיה ליברפול שובצה לסיבוב המוקדמות הראשון של התחרות, TNS וליברפול הוגרלו זו מול זו בכל מקרה.
ליברפול ניצחה במשחק הראשון באנפילד 3–0 בזכות שלושער של סטיבן ג'רארד.
בתחילת 2006 התמזגה נותנת החסות של המועדון, Total Network Solutions, לתוך קבוצת בריטיש טלקום, וכתוצאה מכך הסדר החסות פג בסוף עונת 2005/2006 והיה צורך למצוא שם חדש למועדון.
במקביל פותח גם תג מועדון חדש, הכולל דרקון המייצג את לאנסנטפרייד ואריה המייצג את אוסוסטרי.
בעונת 2009/2010 הניו סיינטס זכו באליפות הליגה פעם נוספת.
ב-10 בפברואר 2010, ה-BBC דיווח כי ה-New Saints הגישו בקשה לשחק משחקי בית באצטדיון דווה של צ'סטר סיטי בשנים 2010/2011, לאחר שנדחו לקבלת מענק שיסייע במימון בניית יציע חדש בן 1,000 מושבים בפארק.
באותה תקופה, המהלך המובא היה מסובך בגלל בעיות הממשל של צ'סטר סיטי.
המגרש והיציעים של אצטדיון דווה נמצאים בוויילס, אך מבנים חיצוניים באתר ששכנו את משרדי המועדון נמצאים באנגליה, וצ'סטר סיטי היו בסמכות השיפוט של התאחדות הכדורגל האנגלית.
צ'סטר סיטי נסגרו חודש לאחר מכן על ידי HMRC; בכל מקרה, הניו סיינטס קיבלו רישיון מקומי על ידי FAW (התאחדות הכדורגל הוולשית) באפריל 2010 ונשארו בפארק הול לעונת 2010/2011.
במוקדמות עונת 2010/2011 בליגת האלופות עברה הקבוצה לראשונה סיבוב במפעל אירופי, כשניצחה בצמד המשחקים 4–1 את בוהמיאנס האירית בסיבוב המוקדמות השני.
בסיבוב המוקדמות השלישי הפסידה הקבוצה 1–6 בצמד המשחקים לאנדרלכט.
במשחקי פלייאוף הליגה האירופית הפסידה הקבוצה 2–5 לצסק"א סופיה.
הקבוצה מעולם לא הגיעה שוב לפלייאוף הליגה האירופית ולסיבוב השלישי של מוקדמות ליגת האלופות.
כסגניות אלופת הליגה במהלך עונת 2010/2011, הקדושים נכנסו לסיבובי המוקדמות של הליגה האירופית ב-2011. הם ניצחו את קליפטונוויל 2-1 בסיכום הסיבוב הראשון של, אך הודחו על ידי המועדון הדני מיטיולן 8-3 בסיכום המשחקים בסיבוב שלאחר מכן.
בינתיים זכתה הקבוצה להצלחה מקומית עונה אחרי עונה, כאשר היא זכתה בשרשרת אליפויות רצופות החל מ-2011/2012 ועד ל-2018/2019, שמונה פעמים ברצף, מתוכם 5 פעמים השלימה דאבל עם זכייה בגביע הוולשי, ופעמיים השלימה טרבל עם זכייה בגביע הליגה הוולשי.
ב-30 בדצמבר 2016, דה ניו סיינטס ניצחו את קאפן דרוידס 2–0 במסגרת הליגה, מה שהביא את הקבוצה לריצת ניצחונות של 27 משחקים, ושבר את השיא הקודם של 26 שקבעה ההולנדית אייאקס בשנות ה-70 עבור הניצחונות הרבים ביותר ברציפות במועדונים על ידי קבוצה מהליגה הבכירה.
בהמשך איבדה הקבוצה את תואר האליפות לאלופה חדשה בליגה, קונאס קוואי נומאדס במשך שנתיים, אולם החזירה את התואר בעונת 2021/2022.
האצטדיון הביתי של המועדון היה אצטדיון "Recreation Ground".
בשנת 2007 עבר המועדון להשתמש באצטדיון הנוכחי, אצטדיון "פארק הול".
האצטדיון מכיל 2,034 מקומות, מתוכם 1,034 מקומות ישיבה, ומתוכננת הגדלה שלו ל-3,000 מושבים.
בשנת 2003, כשנפגשה הקבוצה עם מנצ'סטר סיטי, היא שיחקה את משחק הבית שלה באצטדיון המילניום שבקארדיף.
ב-30 בדצמבר 2016 ניצחה הקבוצה את המשחק ה-27 שלה ברציפות, והפכה לקבוצה בעלת רצף הניצחונות הגדול ביותר בליגות הבכירות בעולם, כששברה את השיא של אייאקס, שעמד על 26 ניצחונות רצופים.
מספר הצופים הגבוה ביותר: 14,563 צופים נגד ליברפול, 2005.
ניצחון הליגה הגדול ביותר: 10–0 על רייל, אוגוסט 2016.
הפסד הליגה הגדול ביותר: 0–10 לבארי טאון, 1997.
דה סוטו אדוונצ'ור היא מכונית סלון מפוארת שיוצרה על ידי חטיבת "דה סוטו" בבעלות יצרנית הרכב האמריקאית קרייזלר אשר יוצרה בין השנים 1960–1955.
מעצב הסדרה היה וירג'יל אקסנר.
חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.
חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.
סדרה ראשונה - יוצרה בין השנים 1955–1956, בתצורה 2 דלתות הרדטופ
סדרה שנייה - יוצרה בין השנים 1956–1959 בתצורות : 2 דלתות הרדטופ, 2 דלתות קבריולה
סדרה שלישית - יוצרה בין השנים 1959–1960 בתצורות : 2 דלתות הרדטופ, 4 דלתות הרדטופ, 4 דלתות סדאן
דה מייקמייקס היא להקת פופ רוק אוסטרית.
חברי הלהקה הם דומיניק (דודו) מוהרר, מרכוס כריסט ופלוריאן מיינדל.
הם יצגו את אוסטריה באירוויזיון 2015 עם השיר "I Am Yours".
ב־15 ביוני 2012 הוציאו דה מייקמייקס את סינגל הבכורה The Lovercall.
השיר הגיע למקום השישי במצעד הסינגלים האוסטרי.
ב־15 באפריל 2014 הם הוציאו את הסינגל "Million Euro Smile".
השיר הגיע למקום השני במצעד הסינגלים האוסטרי.
ב-13 במרץ 2015 נבחרו דה מייקמייקס לייצג את אוסטריה באירוויזיון 2015 עם השיר "I am Yours".
השיר נבחר באמצעות תחרות שארגנה רשות השידור האוסטרית.
אוסטריה עלתה אוטומטית לגמר בשל זכייתה בשנה הקודמת.
הם הגיעו עם גרמניה למקום האחרון עם ניקוד אפס.
במרץ 2018 הוציאו דה מייקמייקס סינגל חדש בשם "Keep On Moving".
בינואר 2019 הוציאה הלהקה את הסינגל "Freedom".
ביולי 2019 הוציאה הלהקה את הסינגל "The Beach".
השיר דורג במקום ה-21 במצעד הסינגלים הסקוטי.
שם פרטים מיקומי תרשים שיא אוסטריה המקמייקס השיר פורסם: 12 במאי 2015 7
דה לה סול הוא הרכב היפ הופ אמריקאי שהוקם ב-1988 באזור אמיטיוויל בלונג איילנד, ניו יורק.
פוסדנוס, טרוגוי ומאסאו הקימו את ההרכב בתיכון ומשכו את תשומת ליבו של המפיק פרינס פול מחברת התקליטים טומי בוי רקורדס, עם קלטת דמו של השיר "Plug Tunin'".
השלישייה הוחתמו בחברה והשיר יצא ב-1988 כסינגל המוביל מתוך אלבום הבכורה שלהם.
במרץ 1989, ההרכב הוציא את האלבום, שנקרא .
האלבום זכה להצלחה ביקורתית ומסחרית ודורג בפרסומים שונים כאחד מאלבומי ההיפ הופ הטובים ביותר בכל הזמנים.
ב-1991 יצא אלבומם השני, De La Soul Is Dead.
אף על פי שקיבל ביקורות מעורבות ולא נמכר כמו אלבומם הקודם, בסופו של דבר, הוגדר כקלאסיקה על ידי המבקרים והיה לאחד מהאלבומים הראשונים שזכה לדירוג חמישה כוכבים במגזין ההיפ הופ דה סורס.
לימים, אף דורג במקום ה-228 ברשימת "500 האלבומים הגדולים בכל הזמנים" של רולינג סטון.
בשנת 1993 יצא אלבום האולפן השלישי של ההרכב, Buhloone Mindstate.
האלבום זכה לביקורות חיוביות, אך היה לכישלון המסחרי הגדול ביותר של ההרכב בצאתו.
מגזינים שונים, בהם רולינג סטון, דירגו את האלבום כאחד מאלבומי ההיפ הופ הטובים בכל הזמנים.
ב-1994, יצאו 500 עותקים של מיני-אלבום שיווקי בשם Clear Lake Audiotorium על גבי תקליט ויניל ותקליטור שקוף.
המיני-אלבום בן 6 הרצועות הכיל גרסות ערוכות של רצועות מ-Buhloone Mindstate, אך כלל גם רצועות נוספות ובהן שיתופי פעולה עם אמנים שונים, ובהם ההרכב א טרייב קולד קווסט.
בשנת 1996 הוציאו את האלבום Stakes Is High, שהיה לראשון שלהם שלא הפיק פרינס פול, עם קרדיט הפקה כולל שניתן לשלישייה בלבד.
אף על פי שכשל מסחרית, זכה האלבום לשבחים ביקורתיים.
מתוך האלבום הצליח השיר "Itzsoweezeee (Hot)", שהצליח להיכנס למצעדי הבילבורד.
הסינגל "" מתוך האלבום הצליח להיכנס למקום ה-52 במצעד הסינגלים הבריטי.
ב-2000, החל ההרכב להוציא טרילוגיית אלבומים בשם "Art Official Intelligence" (בראשי תיבות: AOI).
כל שלושת האלבומים נועדו לצאת תוך שנה, החל עם צאתו של Art Official Intelligence: Mosaic Thump.
אחריו הגיע AOI: Bionix בסוף 2001, אך האלבום השלישי והאחרון בסדרה מעולם לא יצא לאור.
ההרכב התקשה לסיים את החלק האחרון בסדרה מסיבות רבות, כשאחת מהן הייתה מאבק מתמשך עם חברת טומי בוי רקורדס, שהוציאה את אלבומיו מאז הופעת הבכורה שלו.
ב-2004 הוציא ההרכב אלבום בשם The Grind Date באמצעות חברת Sactuary/BMG Records, מכיוון שההסכם בין טומי בוי והאחים וורנר רקורדס נסגר והחוזה של ההרכב נמכר לחברות וורנר מיוזיק גרופ האחרות.
ההרכב חשב שהחוזה שלו ייקלט על ידי אלקטרה רקורדס, אך היא החליטה לעזוב את וורנר מיוזיק גרופ לחלוטין.
האלבום זכה לשבחים והתקבל על ידי המעריצים באופן חיובי.
הסינגל המוביל מתוכו, "Shopping Bags (She Got from You)" לא הצליח במיוחד והוביל לכישלון מסחרי של האלבום.
ב-2005 שיתף ההרכב פעולה עם גורילז בלהיט "Feel Good Inc.", שזיכה את ההרכב בפרס גראמי הראשון שלהם, בקטגוריית "שיתוף הפעולה הווקאלי הטוב ביותר בפופ".
במרץ 2015, דה לה סול יצרו Kickstarter כדי לסייע במימון האלבום הקרוב שלהם.
האלבום שהתקבל, And the Anonymous Nobody..., יצא באוגוסט 2016. האלבום היה מועמד בטקס פרסי גראמי ה-59 לקטגוריית "אלבום הראפ הטוב ביותר".
הקטלוג המוזיקלי של דה לה סול לא יצא בשירותי הסטרימינג או בחנויות המוזיקה הדיגיטליות עד 2023. עד 2017, הוא היה בבעלות וורנר רקורדס, שלפי פוסדנוס, לא רצו לאשר דגימות ולנהל משא ומתן מחדש על חוזים.
הדגימות ששימשו במוזיקה של דה לה סול אושרו רק להפצה באופן פיזי; נוסח החוזים שלהם אינו מעורפל מספיק כדי לאפשר להם להפיץ את המוזיקה בטכנולוגיות דיגיטליות.
ב-2017 נרכש הקטלוג על ידי טומי בוי רקורדס.
בפברואר 2019, דה לה סול הודיעו כי הקטלוג שלהם יהיה זמין בקרוב בשירותים דיגיטליים.
עם זאת, מכיוון שהם לא היו מרוצים מההסכם, לפיו היו אמורים לקבל 10% מההכנסות, ואת השאר היו אמורים לקבל טומי בוי רקורדס, היציאה נדחתה עד למשא ומתן נוסף.
אמני היפ הופ, ובהם נאז, פיט רוק וקווסטלאב, קראו להחרים את טומי בוי רקורדס.
באוגוסט, דה לה סול הודיעו כי לא הצליחו ליישב את המחלוקת עם טומי בוי רקורדס ומיצו את המשא ומתן.
בפברואר 2020, פוסדנוס אמר שטומי בוי "בערך חזרה לשולחן, אנחנו מחפשים איך להתחיל את זה".
באפריל, ראש רוסטרום רקורדס בנג'י גרינברג אמר שהוא מנסה לקנות את טומי בוי רקורדס, על מנת להחזיר את הקלטות המאסטר לדה לה סול.
ב-4 ביוני 2021, חברת המוזיקה Reservoir Media רכשה את טומי בוי תמורת 100 מיליון דולר.
החברה הצהירה כי היא עובדת עם דה לה סול כדי להביא את הקטלוג שלה למדיה הדיגיטלית.
חודשיים לאחר מכן, ב-8 באוגוסט, המוזיקאי טאליב קוולי חשף כי ההרכב קיבל בעלות על המוזיקה שלו.
ב-3 בינואר 2023, הוכרז כי ששת האלבומים הראשונים של השלישייה יפורסמו בשירותי הזרמת המוזיקה ב-3 במרץ 2023, יום השנה ה-34 לאלבום הבכורה שלהם, .
כל האלבומים של ההרכב נמצאים בבעלות החברה של השלישייה "A.O.I., LLC", ומורשות לצ'ריסיילס רקורדס, שבדומה לטומי בוי, גם בבעלות Reservoir Media.
עידן כהן אטיאס (נולד ב־3 באוקטובר 2003), המכונה דה כהן (TheCohen), הוא יוטיובר, גיימר ויוצר תוכן ישראלי.
כהן מעלה סרטונים ושידורים חיים לערוץ היוטיוב שלו, ונכון לדצמבר 2025, יש לו כ-800 אלף רשומים.
הוא בעל כ-498 אלף עוקבים בטיקטוק ו-140 אלף עוקבים באינסטגרם.
כהן נולד וגדל בגני תקווה.
ב־27 באפריל 2022 התגייס לצה"ל לתפקיד אמן פעיל.
כהן מקיים אורח חיים מסורתי.
כהן החל את פעילותו ביוטיוב בינואר 2018, ופתח את הערוץ שלו בשם "The Cohen", עיקר הסרטונים שהעלה לערוץ בתחילת דרכו עסקו במשחק הווידאו פורטנייט.
בשנת 2024, החל לשדר בערוצו את משחק הווידאו בראול סטארס.
ב־27 ביולי 2022 ערך משחק כדורסל נגד עמית פורטל (יוצר תוכן) מול כ-3,000 צופים בקהל, בהיכל הספורט "היכל קבוצת שלמה" שבחולון.
ב־21 וב־22 באוגוסט 2024 הנחה ביחד עם היוטיובר מאסטר אוהד (Master Ohad) מופע "בראול סטארס" בשם "מנורה סטארס" בהיכל מנורה מבטחים והופיע מול כ-45 אלף צופים במספר הופעות.
החל מ־21 באפריל 2024 השתתף מספר פעמים במופע בשם "בראול סטארס נגד פורטנייט" יחד עם יוצרי התוכן, יוטיוברים וגיימרים מפורסמים.
בפברואר 2025 השתתף בתוכנית "המרדף" בכאן 11, שם השיג 0 ש"ח בסיבוב הראשוני, ובכך שבר שיא.
דֵּה פַקְטוֹ הוא ביטוי לטיני שמשמעו "בפועל" או "למעשה" (בהמשך למשמעות המילה FACTO שפירושו 'לעשות').
משתמשים בו לרוב כדי להבדילו מדה יורה (שמשמעו "להלכה" או "לפי החוק", מלשון 'יוריס' – משפט בלטינית) כאשר מתייחסים לענייני חוק.
כאשר דנים בענייני משפט, "דה יורה" מציין את לשון החוק, בעוד "דה פקטו" מציין את המצב בפועל.
הביטוי "דה פקטו" משמש גם כדי לציין מצבים בהם אין חוק או תקן רלוונטי, אולם ישנו נוהג קבוע ומקובל (גם אם אינו בהכרח אוניברסלי).
בארצות הברית לא הייתה שפה רשמית, אולם אנגלית הייתה השפה הלאומית דה פקטו.
אך ב-2 במרץ 2025 חתם נשיא ארצות הברית דונלד טראמפ על צו ביצוע הקובע כי אנגלית היא השפה הרשמית במדינה ובכך אנגלית הפכה להיות השפה הלאומית בארצות הברית דה יורה.
רשות ההגבלים העסקיים פרסמה החלטה בדבר אי הכרזה על הבורסה לניירות ערך בתל אביב כעל מונופול, על אף שבשונה ממדינות אחרות, בישראל ניתן רישיון פעולה רק לבורסה, ובכך היא מהווה, דה פקטו, מונופול.
דה סטֶייל (De Stijl, בהולנדית: 'הסגנון') היא תנועה אמנותית בתחומי הציור והאמנות, העיצוב והאדריכלות שמרכזה בהולנד בשנות העשרים של המאה העשרים.
הקבוצה ניסתה ליצור אידיאל של הרמוניה וסדר.
הם דגלו באמנות מופשטת וטהורה מתוך מגמה לצמצום כל אובייקט עד לצורה ולצבע הטהור.
את השם נטל מונדריאן מעבודתו של המתמטיקאי סכונמאקרס (M.
הצייר תיאו ואן דוסבורג הוציא לאור את המגזין 'דה סטייל' בשנים 1928-1917, ובו הפיץ את עקרונות התנועה.
בתחום העיצוב והאדריכלות התבלט בקבוצה בעיקר חריט ריטפלד.
עבודותיו של ריטפלד, שהיוו את הפרשנות התלת-ממדית של דה סטייל, הדגישו את הקו והמישור העצמאיים במרחב ולא את הנפחיות והמאסה.
דה ספיל קאנבס היא להקת רוק-אימו מדרום דקוטה.
הלהקה החלה כפרויקט צדדי של הסולן ניק תומאס, אשר באותה תקופה שימש כסולן וגיטריסט בלהקת " Nodes of Ranvier".
עם הזמן, תומאס עזב את הלהקה והחל להשקיע זמנו ב"דה ספיל קאנבס".
אלבומה הראשון של הלהקה, "Sunsets and Car Crashes", נכתב והופק על ידי תומאס ויצא ב-20 באפריל 2004.
אלבומה השני של הלהקה, "One Fell Swoop", יצא ב-9 באוגוסט 2005.
בתחילת 2007, בסיסט הלהקה, סקוט מק'גוייר, הוחלף על ידי לאנדון היל.
באוקטובר 2007, יצא אלבומה הרביעי של הלהקה, "No Really, I'm Fine".
ב-2008, יצאה הלהקה לסיבוב הופעות עם ילוקארד וב-2010 הוציאו את אלבומם Formalities.
דה פריי היא להקת רוק אמריקאית שהייתה מועמדת לפרס גראמי ב-2007 וב-2010.
הלהקה הוקמה ב-2002 על ידי אייזק סלייד וג'ו קינג.
וב-2005, הלהקה המקורית הוציאה את אלבום הבכורה שלה "How to Save a Life".
האלבום זכה להצלחה עולמית והוא מכר למעלה משני מיליון עותקים.
שירי האלבום התנגנו בפסקולים של סדרות כמו "האנטומיה של גריי", "סקראבס" "מגרש ביתי".
נוסף על כך, הם חיממו עשרה מופעים של הלהקה Weezer.
הלהיט "How to Save a Life" נכנס למקומות הראשונים במצעדים בארצות הברית, קנדה, שוודיה, אוסטרליה ועוד.
הסינגל השני של הלהקה, "Over My Head (Cable Car)", זכה גם הוא להצלחה בארצות הברית ובקנדה.
מאלבומם השני, "The Fray", שיצא ב-2009 יצא הסינגל המצליח "You Found Me".
השיר נהפך ללהיט ונכנס למצעדים ברחבי העולם.
השיר גם הופיע בקדימון לעונה החמישית של סדרת הטלוויזיה "אבודים".
דה סקריפט הם הרכב פופ רוק אירי של שלושה חברים מדבלין שבאירלנד, אשר מקום מושבם נכון ל-2009 הוא בלונדון, לאחר שחתמו עם חברת התקליטים תקליטי RCA.
אלבום הבכורה של ההרכב, "The Script", שיצא באוגוסט 2008 זכה למעמד אלבום פלטינה כפולה בממלכה המאוחדת.
דני או'דונוהיו ומארק שיאהן נפגשו בשנות העשרה המאוחרות שלהם במועדון ברחוב ג'יימס שבדבלין, שם גילו ששניהם חולקים אובססיה למוזיקה, ואהבה מיוחדת למוזיקה שחורה אמריקאית.
"באותו הזמן MTV שודר בדבלין רק אחרי חצות, זה היה ערוץ מטושטש, ולדור שלי התרבות השחורה הייתה רק גל שעבר דרכנו." מסביר שיאהן.
"זה לא היה על כנופיות ורובים, זה היה על אופנה וכיף, שרים ורוקדים."
או'דונוהיו ושיאהן החלו לכתוב שירים, לנגן ולהפיק אותם יחדיו.
כישרונם של השניים זוהה מוקדם יחסית, ולהפתעתם הוזמנו לארצות הברית כדי לשתף פעולה עם כמה מגיבורי המפיקים המוזיקליים שלהם, הכוללים כמה מגדולי הרית'ם אנד בלוז המודרני כגון דאלאס אסטין, מונטל ג'ורדן וטדי ריילי.
הם גרו בארצות הברית במשך מספר רב של שנים, אך חזרו לדבלין, שם גייסו את גלן פאוור ללהקתם החדשה.
פאוור ניגן בתקליט sessions מגיל 15, והשתמש בכסף שהרוויח עבור עבודתו על פרויקט סולו באולפן שבביתו.
הפרויקט נכנס למצב המתנה כיוון שההרכב החדש יצר שלושה שירים בשבוע אחד.
לדברי פאוור, "אף פעם לא הייתה לי ההזדמנות עם שום הרכב אחר לבטא את עצמי בכזו חופשיות".
באביב 2007 חתם ההרכב עם חברת התקליטים RCA Records, והוציא מיני-אלבום ב-Last.fm.
סגנון המוזיקלי של ההרכב מושפע ממגוון אמנים שונים הכוללים את U2, הפוליס, הנפטונס, טימבלנד וואן מוריסון.
או'דונוהיו ושיאהן היו חלק מהרכב שנוצר ב-1996 הנקרא My town.
ההרכב השיג הצלחה מוגבלת באירלנד ובממלכה המאוחדת, כיוון שלהקת הבנים circuit העפילה עליהם.
ההרכב מנה ארבעה חברים: דני או'דונוהיו, מארק שיאהן, טרי דיילי ופול וואקר.
ב-24 באפריל 2008 הוציא ההרכב את סינגל הבכורה שלו "We Cry".
"We Cry" זכה בתואר "שיר השבוע" בתחנות הרדיו RTÉ 2FM, Today FM ורדיו BBC 1, ומגישי תוכניות רדיו רבים תמכו בהרכב במידה רבה.
הסינגל נכנס למצעד הפזמונים הבריטי למקום השלושים, ושבוע אחר כך עלה למקום ה-15. במצעד הפזמונים האירי הגיע הסינגל למקום התשיעי.
ב-25 ביולי 2008 הופץ הסינגל השני של ההרכב, "The Man Who Can't Be Moved".
סינגל זה היווה את הפריצה הבינלאומית של ההרכב, ונכון להיום, נחשב לסינגל המוצלח ביותר שלהם.
הסינגל הגיע למקום השני במצעד הפזמונים הבריטי, כשבמקום הראשון "I Kissed a Girl" של קייטי פרי, ונשאר במצעד למשך 21 שבועות.
הסינגל אף הגיע למקום השני במצעדי הפזמונים של אירלנד ודנמרק.
בנוסף, היה שימוש נרחב בסינגל בסדרת הדרמה של CBS "הלוחשת לרוחות".
דה סקריפט הוציאו את אלבום הבכורה שלהם, "The Script" ב-11 באוגוסט 2008. לאחר ההצלחה של "The Man Who Can't Be Moved", האלבום דורג במקום הראשון במצעד האלבומים הבריטי, כשמכר 54,520 עותקים ושם נשאר למשך שבועיים.
האלבום נשאר בעשרת הגדולים למשך 8 שבועות, ודורג במקום ה-12 בנתוני המכירות של הממלכה המאוחדת ב-2008. במצעד האלבומים האירים החזיק האלבום בראש הרשימה למשך חמישה שבועות, ונשאר בעשרת הגדולים למשך 22 שבועות.
הסניף האירי של Sony BMG music, מייצג את ההרכב באלבום הבכורה שלהם, שזכה למעמד אלבום פלטינה כפולה בממלכה המאוחדת, ומכר ממעל ל-600,000 עותקים.
הסינגל השלישי של ההרכב, "Breakeven", הופץ באירלנד ב-21 בנובמבר 2008, ובממלכה המאוחדת ב-24 בנובמבר 2008. לסינגל הייתה הצלחה איטית במצעד הפזמונים האירי.
הוא נכנס למקום ה-49 ובילה במצעד עשרה שבועות עד שנכנס לעשרת הגדולים.
במצעד הפזמונים הבריטי נשאר הסינגל למשך 13 שבועות, כשהשיא שלו זה המקום ה-23. הסינגל הרביעי של ההרכב, "Talk You Down", הופץ ב-13 במרץ 2009.
ב-9 בנובמבר 2008 זכו דה סקריפט בטקס פרסי המוזיקה העולמית בפרס לביצוע האירי המוכר ביותר לשנת 2008. ב-23 בנובמבר אישר ההרכב שהם מתכננים לכתוב שיר לאלבומה השני של ליאונה לואיס.
ההרכב ניגן בקונצרט "Cheerio's Childline" בערב הפתיחה בדבלין.
הם ניגנו עם כוכבי מוזיקה גדולים כגון אנריקה איגלסיאס, אנסטייז'ה, בויזון ואחרים.
השיר "The End Where I Begin", מתוך האלבום שלהם, הופיע בFIFA 09.
ב-15 ביוני 2009 הופץ הסינגל החמישי של הלהקה, "Before The Worst".
דה סקריפט הודיעו שהם כבר עובדים על אלבומם השני, שיצא בסביבות שנת 2010 המאוחרת ותחילת 2011. סולן הלהקה, דני או'דונוהיו, סיפר שהשירים באלבומם הבא יהיו מאופיינים ביותר רוק מאשר אלבומם הראשון, אך הם עדיין יישארו אותו ההרכב.
האלבום השני, 'מדע ואמונה' שיצא ב-10 בספטמבר 2010, מאופיין יותר ברוק מאשר בפופ.
הסינגל הראשון מהאלבום, Hall of Fame יצא ב-20 באוגוסט 2012, וזכה להצלחה רבה.
האלבום יצא ב-7 בספטמבר 2012.
דה פאראגון הוא רחוב השוכן בעיר באת' שבסאמרסט, אנגליה.
רחוב זה מורכב מבתי מגורים בסגנון ג'ורג'יאני, שתוכננו על ידי תומאס וור אטווד והוכרזו כבניינים רשומים.
כיום הוא מהווה חלק מדרך A4.
בתים 1 עד 21 הם בני שלוש קומות ובעלי גג מנסארד.
בכל בניין יש דלתות וחלונות תואמים, המורכבים מגמלון מרכזי ואנטבלטורות משני צידי חלונות הקומה הראשונה, ועמודים טוסקניים וגמלונים בדלתות.
ג'יין אוסטן וקרוביה התגוררו בבית מספר 1 בין 1797 ל-1810, אז עברו לבית ברחוב גרייט פולטני.
בתים 22 עד 37 מהווים המשך לסגנון האדריכלי של 21 הבתים הקודמים, והם הושלמו ב-1775 על ידי בנאי מקומי בשם ג'וזף אקספורד.
בתים 28 עד 32 נפגעו בהפצצה במהלך מלחמת העולם השנייה, אך שוקמו מאז.
בין 1779 ל-1790 נבנתה ברחוב כנסיית סנט סווית'ין, על ידי ג'ון פאלמר.
ב-30 במאי 1797 נישא בה מתנגד העבדות ויליאם וילברפורס לברברה ספונר.
ב-805 נקבר בה הסופר והמשורר כריסטופר אנסטיי, וב-1831 נקבר בה איש הצי המלכותי סר אדוארד ברי.
הכניסה לבית הקברות הסמוך היא דרך שער עם בסיס כפרי ופאנלים בעלי לפידים הפוכים בין פילסטרים.
במקום יש גם אנטבלטורה עם מטופות וטריגליפים.
בית מוזיאון באת' שוכן במרחק קצר מדה פאראגון בחצר הקרויה "הכרמים" (The Vineyards), השוכנת בבניין שנבנה ב-1765 ככנסיית השילוש הפרסביטריאנית.
המקום נודע גם כקפלת הרוזנת מהנטינגדון, שהתגוררה בבית הסמוך בין 1707 ל-1791.
דה סוטו דיפלומט (DeSoto Diplomat) היא מכונית סלון שיוצרה על ידי חטיבת "דה סוטו" בחברת קרייזלר האמריקאית, אשר יועדה לשוקי יצוא מחוץ לארצות הברית למעט קנדה, בין השנים 1946–1962.
דגמי הדה סוטו דיפלומט יוצאו לאירופה, דרום אפריקה, דרום אמריקה, הוואי ואוסטרליה.
משנת 1953 דגם הדה סוטו יוצר והורכב באוסטרליה, ומאוחר יותר גם בדרום אפריקה.
בשנת 1957 שונו מרכב ועיצוב הרכב מהקצה אל הקצה.
גרסת 4.5 דלתות סטיישן (הדלת האחורית נפתחת בחלקה התחתון בלבד)
גרסת 2 דלתות קופה (יוצר באוסטרליה, משנת 1956)
קרייזלר אוסטרליה (Chrysler Australia) ייצר את סדרת SP24 דה סוטו דיפלומט, משנת 1953. הדגם התבסס על דגם הפלימוט P24 שיוצר ב- ארצות הברית.
דגם הדה סוטו דיפלומט קופה יוצר משנת 1956.
דה סוטו דה-לוקס היא מכונית סלון שיוצרה על ידי חטיבת "דה סוטו" בחברת קרייזלר האמריקאית בין השנים 1939–1952.
דה סוטו איירפלו היא מכונית סלון שיוצרה על ידי חטיבת "דה סוטו" בחברת קרייזלר האמריקאית בשנים 1933–1936. 25,731 יחידות יוצרו.
מחיר היחידה מדגם "Chrysler Airflow C9" עמד בשנת 1936 על 1,345 דולר.
חטיבת דה סוטו של חברת קרייזלר עסקה בייצור ובשיווק רכב אמריקאי בשנים 1928–1968, ובנתה יותר מ-2 מיליון כלי רכב.
החטיבה קרויה על שם ארננדו דה סוטו - החוקר הספרדי שהוביל את המסע האירופי הראשון לשטח שעליו משתרעת בימינו ארצות הברית, והיה האירופי הראשון שגילה את נהר המיסיסיפי.
דה סוטו סוב-אורבן היא מכונית משפחתית גדולה שיוצרה על ידי חטיבת "דה סוטו" בחברת קרייזלר האמריקאית בין השנים 1946–1954.
דגמי ה"דה סוטו סוב-אורבן" התאימו לצרכנים הזקוקים לרכב בעל קיבולת גדולה, ולמוניות.
במדינת ישראל מוניות "דה סוטו סוב-אורבן" היו מאוד נפוצות מתחילת שנות החמישים של המאה העשרים.
הדגם שווק כמונית עירונית וכמונית בין־עירונית.
המוניות היו שחורות כאשר לקראת סוף העשור נוסף הפס שסימל בדרך כלל שיוך עירוני.
(מוניות בינעירוניות עוטרו בפס עם רבועים רבועים שחור לבן).
דלתות אחוריות - "דלתות התאבדות" (הדלת נפתחת בניגוד לציר התנועה הקדמי)
"דה סוטו סוב-אורבן", דגם "D11 Sedan" - תוכנן 8 מושבים ב-3 טורים
תאוצה בין 0-100 קמ"ש היא 23.7 שניות (סדרה ראשונה דגם "DeSoto Custom Suburban")
תאוצה בין 0-100 קמ"ש היא 28.2 שניות (סדרה ראשונה דגם "DeSoto Custom Suburban Tip-Toe Shift")
דגם "דה סוטו סוב-אורבן הופיע בסרטים וסדרות טלוויזיה כגון ימים מאושרים
דה סוטו פאוורמסטר היא מכונית משפחתית גדולה שיוצרה על ידי חטיבת "דה סוטו" בחברת קרייזלר האמריקאית בין השנים 1952–1954.
2 דלתות - קופה (הרדטופ)
דגמי סדרת סדאן, דור שני
תאוצה בין 0-100 קמ"ש היא 18.9 שניות (דור שני, סדאן, דגם תמסורת ידנית - 3 מהירויות, דגם "DeSoto Powermaster Six")
תאוצה בין 0-100 קמ"ש היא 19.4 שניות (דור שני, סדאן, דגם תמסורת ידנית - 4 מהירויות, דגם "DeSoto Powermaster Six 4-Door Sedan overdrive")
תאוצה בין 0-100 קמ"ש היא 23.0 שניות (דור שני, סדאן, דגם תמסורת אוטומטית, דגם "DeSoto Powermaster Six 4-Door Sedan Tip-Toe Shift")
דה סקור היא להקת רוק אלטרנטיבית אמריקאית שנוסדה בעיר ניו יורק בשנת 2011 וכיום מתגוררת בלוס אנג'לס.
הקבוצה מורכבת מאדי אנתוני (שירה, גיטרה) ועידן דובר (קלידים, מפיק).
הם חתמו על חוזה עם חברת ריפבליק רקורדס בשנת 2015 לאחר ששירם הושמע במהלך פרסומת של רשת סופרמרקטים אסדה ומחקו את כל השירים הישנים.
אדי אנתוני ועידן דובר החלו לכתוב שירים ביחד והעלו הדגמות של שירים בחשבונות ה-Soundcloud ועשה כמה שיתופי פעולה עם אומנים אחרים.
ב-2012 הכריזה רשמית על הלהקה ביחד עם השם של הלהקה "The Score".
הלהקה הוציאה את שני הסינגלים החדשים ששייכים ללהקה: "Dancing Shoes","Don't Wanna Wake Up" בערוץ היוטיוב שלהם.
הלהקה גם הודיעה שהם יפרסמו את המיני אלבום הבכורה שלהם בתחילת 2013.
ב-2013 הלהקה הוציאה קאבר של השיר "Sweet Nothing" של קלווין האריס בערוץ היוטיוב שלהם.
הם גם התחילו להעלות קאברים בכל יום ראשון והוציאו אותם ביוטיוב להורדה בחינם.
הלהקה הוציאה את הסינגל המוביל של המיני אלבום הבכורה שלהם, "Not Just Another Way".
בתחילת 2013, לא הרבה זמן מאז שהוציאו את הסינגל המוביל של המיני אלבום הבכורה שלהם, דה סקור ביטלה את המיני אלבום הבכורה שלהם.
הסיבה לא ידועה עד היום וגם לא ידוע איך המיני אלבום היה אמור להיקרא.
הדבר היחידי שידוע הוא שהוא היה צפוי להכיל את הסינגל "Not Just Another Way" ודוגמאות נוספות שעוד לא יצאו כמו "Hit List", "4AM", "Almost".
דה סקור הוציאה את המיני אלבום הבכורה שלהם, The Score EP ב-2014, שכלל את Dancing Shoes ו־Don't Wanna Wake Up.
המיני אלבום הזה גם כלל קאברים שביצעו לשירים "Say Something" ו"Holy Grail" (כקטעים נוספים), ושירים קיימים כמו Till The Stars Burn Blue, Haunted, This Beating Heart (וגרסה אקוסטית לשיר Dancing Shoes כקטע נוסף).
דה סקור המשיכו להוציא קאברים בימי ראשון במסגרת ScoreSundays למשך השנה.
דה סקור הכריזה על המיני אלבום השני שלה, The Score EP 2 ב-2015 ביחד עם הסינגל המוביל, Better Than One.
The Score זכתה להכרה רבה בתחילת 2015, אז רשת הסופרמרקט הבריטית אסדה (בבעלות וולמארט) השתמשה בשיר שלהם "Oh My Love" בקמפיין פרסום גדול שכותרתו "חסוך כסף, חיה טוב יותר".
לטענת אסדה, חלק מהסיבה שבחרו את השיר היא כיוון ש"הם לא היו חתומים ולא מוכרים".
הפרסומת שבה השתתפו עזרה ל-The Score לעלות בכמות הצפיות וההשמעות הציבורית, ו-"Oh My Love" הגיע למקום ה-43 במצעד הסינגלים הבריטי ביולי 2015. באותה שנה הפך השיר לשיר שחיפשו הכי הרבה, מתוך פרסומת של שירות הזיהוי המוזיקלי שזאם.
באותה שנה השיר הופיע גם בסרט "אלווין והצ'יפמאנקס 4".
דה סקור הוציאה סינגל חדש בשם "Catching Fire" זמן קצר לאחר השחרור של Oh My Love.
בעקבות ההצלחה של "Oh My Love" דה סקור חתמה על עסקת תקליטים עם חברת ריפבליק רקורדס מה שגרם למחיקת השירים מלפני 2015.
הלהקה הוציאו את מיני-אלבום הבכורה שלהם, האלבום "On And On Where Do You Run", בספטמבר 2015. דה סקור הוציאה את הקאבר שלהם לשיר של פוסט מאלון, White lverson זמן קצר לאחר מכן.
ב-8 באפריל 2016 הצמד הוציא את השיר "Up" כפסקול לסרט Sing Street.
הצמד גם הוציא את הסינגל "On and On", שנוגן במערך תוכניות האביב עבור HBO.
"Unstoppable" שימש גם באחד הסרטונים של דוד פרפקט שכותרתו "Edition Flip Bottle Flip | Dude Perfect" שיצא ב-18 ביולי 2016. השיר Unstoppable קיבל גם את פרס הזהב מ־RIAA, שהופך אותו ללהיט הכי גדול של הלהקה עד 2023.
The Score הוציאה ב-14 באפריל 2017 מיני אלבום חדש שנקרא Myths & Legends, שכלל שירים חדשים "Higher" ו-"Miracle".
ב-8 בספטמבר הם הוציאו את "Never Going Back" כסינגל הראשי מאלבום הבכורה שלהם, Atlas, שיצא ב-13 באוקטובר 2017. כחלק מאלבום זה, יצאו שירים כמו: Shakedown", "Who I "Am","Strange", "Only One", "Believe" ו-"Tightrope".
"Legend" הוצג בפסקול של NHL 18 שיצא ב-15 בספטמבר 2017. הוא הוצג גם בפסקול של Asphalt 9: Legends, שיצא ב-25 ביולי 2018. גרסה מופשטת של המיני אלבום Myths and Legends שורר ב-11 באוגוסט 2017.
בשנת 2018 ליוותה הלהקה את Echosmith בסיבוב ההופעות Inside A Dream.
ב-29 ביוני 2018 הוציאה הלהקה את הסינגל שלהם "Glory".
הסינגל הוצג גם בסרטון של Dude Perfect שכותרתו "Model Rocket Battle 2 | Dude Perfect", שיצא ב-14 בינואר 2019. The Score הוציאה את הסינגל "Stronger" ב-7 בספטמבר 2018. על פי חשבון טוויטר שלהם, השיר מסמל עידן חדש ללהקה.
סרטון המוזיקה הרשמי לשיר יצא ב-YouTube ב-4 באוקטובר 2018. ב-26 באוקטובר 2018 הוציאה הלהקה סינגל חדש נוסף, ששמו "The Fear".
"Higher" הושמע גם בסדרה "ריברדייל" בנטפליקס, בעונה 2 פרק 22.
2019: מיני אלבום "Pressure" ומיני אלבום "Stay", סינגל "Bulletproof"
ב-29 בינואר 2019 הודיעה הלהקה כי מיני-אלבום בשם Pressure ייצא ב-1 בפברואר 2019, כולל השירים: "Under The Pressure", "Born For This" ו-"Dreamin'" בהשתתפות הראפר האמריקני בלאקבר.
לאחר מכן גם השירים הקודמים נוספו לאלבום זה: "The Fear", "Glory" ו-"Stronger".
ב-24 במאי 2019 הוציאה הלהקה סינגל חדש שכותרתו "Stay".
ב-1 באוגוסט 2019 הכריזה על המיני אלבום החדש שלהם, ששמו Stay, שיצא ב-9 באוגוסט.
ב-13 בדצמבר 2019 הוציאה הלהקה את השיר "Bulletproof" בהשתתפות Xylø, שמופיע בסרט "מחתרת השישה" של נטפליקס.
מאז פתיחת עונת הכדורגל 2019–2020, נוריץ 'סיטי פ.ק.
השתמשו בשיר Stronger בחבילת הווידאו שלהם לפני כל המשחקים הביתיים של הקבוצה לפני הפרמייר ליג.
ב-24 באפריל 2020 הוציאה The Score שיר חדש שכותרתו "Best Part".
ב-19 ביוני 2020 הוציאה The Score שיר חדש ששמו "The Champion".
ב-28 באוגוסט 2020 השירים "Unstoppable" ו"The Champion" הושמעו במהלך משחק הסופרבול LV
ב-25 ביוני 2021 הוציאה The Score שיר חדש ששמו "Victorious".
ב-23 ביולי 2021 הוציאה The Score שיר חדש ששמו "Head Up".
ב-20 באוגוסט 2021 הוציאה The Score שיר חדש ששמו "Top Of The World".
ב-24 בספטמבר 2021 הוציאה The Score מיני אלבום חדש שנקרא "Chrysalis" אשר מכיל את השירים הקיימים: Victorious, Head Up, Top Of The World ביחד עם 2 שירים חדשים: Pull The Cord ו-Good To Be Alive.
ב-22 באוקטובר 2021 הוציאה The Score שיר חדש בשם "Alarm".
ב-10 בדצמבר 2021 הוציאה The Score שיר חדש בשם "Big Dreams".
ב-14 בינואר 2022 הוציאה The Score שיר חדש בשם "Enemies".
ב-18 במרץ 2022 הוציאה The Score את האלבום החדש שלהם "Metamorph" שכולל 3 שירים חדשים: In My Blood, Skeletons, Fighter עבור סיבוב ההופעות הראשון שעשו בארצות הברית ובאירופה מאז החל מגפת הקורונה.
ב-22 ביולי 2022 הוציאה The Score סינגל חדש בשם "Bad Days" בשיתוף פעולה עם להקת DREAMERS למען סיבוב הופעות בארצות הברית שתכננו ביחד עם להקת DREAMERS.
בסיבוב הופעות זה עידן דובר נעדר מסיבות אישיות.
2023-הווה: שחרור סינגלים ואלבום Last Legends
ב-27 בנובמבר 2023 הכריזה The Score על סינגל חדש בשם "Deep End" שיצא ב-1 בדצמבר 2023 לאחר מעל לשנה שהלהקה לא הופיעה או הוציאיה שירים חדשים.
ב-18 בינואר 2024 הכריזה The Score על סינגל חדש בשם "Survivor" שיצא ב-26 בינואר 2024.
ב-18 במרץ 2024 הכריזה The Score על סינגל חדש בשיתוף פעולה עם צוות המלחינים הגרמני 2WEI בשם "Down With The Wolves"שיצא ב-22 במרץ 2024.
ב-8 ביולי 2024 הכירזה The Score על סינגל חדש בשם "Don't Need A Hero" שיצא ב-12 ביולי 2024.
ב-3 בספטמבר 2024 הכריזה The Score על סינגל חדש בשם "Visions" שיצא ב-6 בספטמבר 2024.
עידן דובר (קלידים, הפקה, שירה)
כותרת פרטי האלבום עמדות תרשים שיא מכירות בילבורד 200 Heat Atlas תאריך שחרור: 13 באוקטובר 2017
פורמטים: CD, הורדה דיגיטלית 18 -Carry On תאריך שחרור: 28 באוגוסט 2020
פורמטים: הורדה דיגיטלית -Metamorph תאריך שחרור: 18 במרץ 2022
פורמטים: הורדה דיגיטלית - - -Last Legendsתאריך שחרור: 8 בנובמבר 2024
פורמטים: הורדה דיגיטלית - - -
כותרת פרטיםThe Score EP יצא: 18 בפברואר 2014
פורמטים: הורדה דיגיטליתThe Score EP 2 יצא: 23 בספטמבר 2014
פורמטים: הורדה דיגיטלית Where Do You Run יצא: 25 בספטמבר 2015
פורמטים: הורדה דיגיטלית Unstoppable שוחרר: 23 בספטמבר 2016
פורמטים: הורדה דיגיטלית Myths & Legends שוחרר: 14 באפריל 2017
פורמטים: הורדה דיגיטלית Stripped שוחרר: 11 באוגוסט 2017
פורמטים: הורדה דיגיטלית Pressure שוחרר: 1 בפברואר 2019
פורמטים: הורדה דיגיטלית Stay יצא: 9 באוגוסט 2019
פורמטים: הורדה דיגיטליתChrysalis יצא: 28 בספטמבר 2021
דה סוטו קסטום היא מכונית סלון שיוצרה על ידי חטיבת "דה סוטו" בבעלות יצרנית הרכב האמריקאית קרייזלר אשר יוצרה בין השנים 1952–1939 בארצות הברית
דה סוטו פיירדום (באנגלית : DeSoto Firedome) היא מכונית סלון שיוצרה על ידי חטיבת "דה סוטו" בבעלות יצרנית הרכב האמריקאית קרייזלר אשר יוצרה בין השנים 1959–1952 בארצות הברית
4 דלתות - הרדטופ (סדרה שנייה, סדרה שלישית)
2 דלתות - הרדטופ קופה (סדרה שנייה, סדרה שלישית)
2 דלתות - קופה (סדרה ראשונה)
4 דלתות - סטיישן (סדרה ראשונה)
קיבולת מכל דלק : 64 ליטר (סדרה ראשונה), 75 ליטר (סדרה שנייה), 87 ליטר (סדרה שלישית)
מחיר היחידה עמד על 2,740 דולר (ארצות הברית, דגם סדאן בסיסי), מחיר דגם קבריולה בסיסי עמד על 3,172 דולר
דגמי "דה סוטו פיירדום" צולמו לעשרות סרטים
בשנת 1958 יוצרו 17,479 יחידות מדגמי "דה סוטו פיירדרום"
דה סוטו פיירפליט (באנגלית : DeSoto Fireflite) היא מכונית סלון שיוצרה על ידי חטיבת "דה סוטו" בבעלות יצרנית הרכב האמריקאית קרייזלר אשר יוצרה בין השנים 1960–1955 בארצות הברית
4 דלתות - סדאן (דור ראשון, דור שני, דור שלישי)
4 דלתות - הרדטופ (דור ראשון, דור שני, דור שלישי)
2 דלתות - הרדטופ קופה (דור ראשון, דור שני, דור שלישי)
2 דלתות - קבריולה (דור ראשון, דור שני)
קיבולת מכל דלק - 75 ליטר (דור ראשון), 87 ליטר (דור שני, דור שלישי)
The Civil Wars (בתרגום לעברית: מלחמות האזרחים) הם צמד מוזיקאים אמריקאים, המורכב מג'וי ויליאמס וג'ון פול וייט.
הם הוקמו בשנת 2008 והתפרקו בשנת 2014. עד לפירוקם הם זכו בארבעה פרסי גראמי.
אלבום הבכורה שלהם Barton Hollow, זכה להצלחה רבה כאשר הגיע למקום העשירי במצעד הבילבורד 200. באותה השנה הוציאו עם הזמרת-יוצרת האמריקאית טיילור סוויפט את הלהיט "Safe & Sound" שהיה לשיר הנושא של הסרט "משחקי הרעב".
לאחר ש-"Safe & Sound" יצא בפורמט של הורדה דיגיטלית, הוא נשלח לרדיו להיטים עכשוויים בבריטניה.
השיר הגיע למקום ה-30 במצעד הבילבורד הוט 100. במצעד השירים הדיגיטליים של בילבורד "Safe & Sound" הגיע למקום ה-19 ונמכר בלמעלה מ-136 אלף עותקים באותו השבוע בו יצא לאור.
בשנת 2013 זכו להצלחה רבה כאשר אלבומם השני The Civil Wars, כבש את פסגת מצעד הבילבורד הוט 100 והיה לאחד מאלבומי הפולק הבודדים שעשו זאת באותן השנים.
דה סטארלינגס () הוא צמד מוזיקלי בלגי, שהוקם בשנת 2018 באנטוורפן על ידי טום דייס וקאטו קאלבאוט.
הוציא את סינגל הבכורה שלו, "Mine", בשנת 2019. במאי 2020 פורסם אלבום הבכורה שלהם, Don't Look Back.
שני חברי הצמד מוכרים מאוד בפלנדריה: דייס ייצג בעברו את בלגיה באירוויזיון 2010 עם השיר "Me and My Guitar", בעוד שקאלבאוט השתתף בעונה הרביעית של Idool, וסיים במקום השני.
השניים התיידדו ב-2013 כשהקליטו יחד את "Breaking Up Slow".
בשנת 2020 השתתף הצמד בתוכנית הטלוויזיה ההולנדית Liefde voor muziek, שם זכה לשבחים לביצוע שלו ל-"Liefdeskapitein" של K3. באותה שנה הוציא את אלבום הבכורה שלו, Don't Look Back, שהגיע למקום השני במצעד האלבום הפלמי, מכר 10,000 עותקים וקיבל תואר זהב מאיגוד תעשיית ההקלטות במדינה.
אלבומו השני, Seaside, הגיע למקום החמישי בפלנדריה.
בין המתחרים נכלל דה סטארלינגס.
ב-11 בינואר 2023 ביצע את שני שיריו לתחרות, "Oceanside" ו-"Rollercoaster", מול ששת המתמודדים האחרים, וזכה מהם לביקורות ולמשובים שונים.
לבסוף, בחר את "Rollercoaster", והמשיך אתו לשלב הגמר.
הוא הגיע למקום השני עם 277 נקודות.
דה ספליטרס () היא להקת רוק קרואטית, שהוקמה על ידי יוסיך ופטר סנטה ומרקו ואנטוניו קומיץ'.
דה ספליטרס הוקמה בשנת 2017 בספליט שבקרואטיה.
החלה לבצע את שיריה המקוריים ביריד מוזיקה שונים כמו "ST@rt" ופסטיבל מערב הרצגובינה.
אלבום הבכורה שלה, Love Sucks, יצא לאור ב-7 באפריל 2018. הוא היה זמין דרך סאונדקלאוד בלבד, והכיל שירים באנגלית.
בתחילת 2019 חתמה הלהקה על חוזה הקלטות עם קרואטיה רקורדס.
מאז היא יוצרת שירים בשפה הקרואטית.
אלבומה השני, Izvedi me van, פורסם ב-2 ביולי 2020.
ב-9 בדצמבר 2022 נחשף כי הלהקה עתידה להשתתף בקדם הקרואטי לאירוויזיון 2023 עם השיר "Lost and Found".
היא הגיעה למקום הרביעי עם 110 נקודות.
דה קולורס (באיטלקית: The Kolors) היא להקת פופ רוק איטלקייה, שהוקמה בשנת 2009 על ידי הסולן סטאש פורדיספינו, המתופף אלכס פורדיספינו ודניאלה מונה, נגנית הסינתיסייזר.
היא התפרסמה בעיקר בזכות הלהיטים "Everytime", הסינגל המוביל מתוך אלבום האולפן השני שלה, ו-"Pensare male", שיתוף פעולה עם אלודי.
בשנת 2023 פורסם "Italodisco", שהגיע לראש מצעד הפזמונים האיטלקי, ואף דורג בכמה מצעדי מוזיקה נוספים באירופה.
דה קולורס זכתה בתחרות הכישרונות Amici di Maria De Filippi.
שלושת היצירות מושרות גם באיטלקית וגם באנגלית.
לאורך קריירת המוזיקה שלה מכרה הלהקה למעלה מ-650,000 עותקים באיטליה בלבד.
כמו כן, היא זכתה בפרס בחירת הילדים של ניקלודיאון.
בנוסף, היא השתתפה פעמיים בפסטיבל סן רמו, הקדם האיטלקי לתחרות הזמר של האירוויזיון: ב-2018 עם השיר "Frida (mai, mai, mai)" וב-2024 עם "Un ragazzo una ragazza".
דה סמט היא עיר מחוז במחוז קינגסברי, דרום דקוטה, ארצות הברית.
לפי מפקד האוכלוסין של שנת 2020, מספר התושבים בעיר היה 1,056.
דה סמט הממוקת באזור של דרום דקוטה הידוע בשם "נהר איסט" (מזרחית לנהר מיזורי, המחלק את המדינה באלכסון), הוקמה על ידי אמריקאים אירופאים ב-1880. היא נקראת על שם הבלגי פייר דה סמט, מיסיונר ישועי מהמאה ה-19 שעבד עם אינדיאנים בארצות הברית ובשטחיה במשך רוב חייו.
באמצע שנות ה-80 של המאה ה-19, שריפות ערבות וכישלונות יבולים לאחר תקופה של שלוש שנים של בצורת גרמו למתיישבים רבים להעביר את החוות והמשקים שלהם לאזורים אחרים.
עד 1917, דה סמט הייתה עיירת פרות, עם רכבות רבות שעברו כל יום והובילו בקר לשוק.
משפחת צ'ארלס אינגלס, במקור מוויסקונסין, הגיעה לדה סמט ב-1879. מסעותיהם וחיי החלוצים שלהם במינסוטה, קנזס, טריטוריית דקוטה ואיווה יתוארו מאוחר יותר בסדרת הספרים "בית קטן בערבה" שנכתבה על ידי בתם השנייה של האינגלסים, לורה אליזבת - הידועה מאוחר יותר בשם לורה אינגלס וילדר.
לורה אינגלס ובעלה אלמנזו וילדר ישבו תחילה בדה סמט יחד עם אחיו של ויילדר, רויאל.
מאוחר יותר הצטרפה אליהם אחותם הגדולה, אלייזה ג'יין, שהגישה תביעה משלה לנחלה.
היא הייתה אחת הנשים הראשונות שהגישו תביעה בעצמן.
בני הזוג וילדר גרו עם נישואיהם ממש מחוץ לדה סמט באדמות חקלאיות, ולרויאל אחיו של אלמנזו הייתה חנות מזון בעיר.
למשפחת אינגלס הייתה נחלה גם מחוץ לעיר.
בחורף הם שהו בעיירה דה סמט, לפחות בזמן שהבנות עוד למדו בבית הספר.
לאחר שבנה בית והקים שם חווה, צ'ארלס אינגלס עזר לייסד את כנסיית הקהילה הראשונה של דה סמט, מאוחר יותר סייע בבניית בניין הכנסייה, כאשר הטקס הראשון נערך שם ב-30 באוגוסט 1882. אינגלס ואשתו, יחד עם הבת הבכורה מרי, היו בין שמונת חברי האמנה המקוריים של הכנסייה.
על פי לשכת מפקד האוכלוסין של ארצות הברית, לעיר שטח כולל של 3 קילומטר רבועים של קרקע.
דה סמט היא העיר שבה משפחתה של הסופרת לורה אינגלס וילדר התיישבה לבסוף, והיא מקום הולדתה של בתה - הסופרת והאקטיביסטית רוז ויילדר ליין.
אביה של אינגלס ויילדר, צ'ארלס אינגלס, עבר לדה סמט ב-1879 עם אשתו, קרוליין, וילדיהם מרי, לורה, קארי וגרייס.
שם, לאחר שהתגוררו לראשונה בבית המודדים ובכמה מקומות נוספים בדה סמט, בנתה משפחת אינגלס את ביתה הקבוע שנודע באמצעות כתביה של וילדר כ"הבית שאבא בנה".
בניית הבית החלה ב-1887 והסתיימה ב-1889. לאחר שהשתקע בדה סמט, צ'ארלס אינגלס החזיק והפעיל חנות בין השנים 1880 ל-1881, חנות קטנה מסוג כללי שמכרה סחורות שונות לבית.
בעוד שבניין החנות כבר לא קיים, המיקום מצוין באזור מרכז העיר של דה סמט עם סימון על מה שנמצא כרגע באתר, בניין בנק לשעבר שבו שוכן כיום משרד עורכי דין.
האמן-מאייר הארווי דאן נולד ב-1884 כשמונה קילומטרים מדה סמט ליד מנצ'סטר, וצייר סצנות של חיי החלוצים בשנותיו האחרונות.
הארי ג'ורג' ארמסטרונג, גנרל בחיל האוויר של ארצות הברית, רופא ואיש אוויר, נולד בדה סמט ב-1899.
דַהַבּ (בערבית מצרית: دهب ) היא עיירה בחופו המזרחי של חצי האי סיני, באמצע הדרך בין שארם א-שייח' לנואיבה.
האזור המכונה דהב מורכב מהעיירה עצמה ומשני כפרים בדואים הסמוכים אליה מצפון.
הקטן מביניהם נקרא מָשְרָבּה והגדול והצפוני יותר נקרא אָסאלָה.
בערבית, פירוש השם דהב הוא "זהב".
בזמן השלטון הישראלי היה במקום יישוב ישראלי בשם "די זהב", שכונה כך על סמך זיהוי המקום עם "די זהב" הנזכר בתחילת ספר דברים.
במבצע קדש הגיעה לדהב חטיבה 9 לאחר שחצתה את כל מזרח סיני על גבי רכבים.
כוח הסיור שנכנס שאנן אל חורשות הדקלים נתקל במספר חיילים סודנים ששהו בדהב ככיתת משמר והתחבאו בין הדקלים עם כניסת הכוח.
אחדים מחיילי הכוח הישראלי נהרגו ועוד מספר נפצעו.
דהב ידועה בשונית האלמוגים העשירה שמסביבה, אשר הפכה אותה ליעד תיירות פופולרי לישראלים ואירופאים.
בין אתרי הצלילה שבסביבתה מוכרים בעיקר "החור הכחול", "הפעמונים" וה-"קניון".
באזור דהב מצויים מלונות ומועדוני צלילה רבים.
רוב התיירות הממוסדת ממוקמת מסביב לעיירה ואילו התיירות הזולה יותר נמצאת במפרץ הכפר אסאלה.
משנות ה-90 דהב מצויה בהתפתחות מהירה בעקבות התגברות התיירות.
בעיר, שבעבר הלא רחוק היו בה טלפונים ספורים ואף לא בנק אחד, יש כיום טיילת, בתי קפה עם חיבור לאינטרנט ותשתיות מתקדמות.
בטיילת מצוי אתר העתיקות של מצודת דהב, זוהי מצודה נבטית ששמרה על מעגן דהב שככל הנראה היה לו תפקיד במערך המסחר הימי הנבטי.
ב-24 באפריל 2006 ביצע ארגון הטרור צבאות הייחוד והג'יהאד בפלסטין פיגוע באתרי תיירות בעיר.
המתקפה כללה שלושה מחבלים מתאבדים, שמחקירת האירוע התברר שהיו בדואים, אשר פוצצו בו זמנית שלושה מטעני נפץ.
בפיגוע נהרגו 23 בני אדם, רובם מצרים, ונפצעו כ-80 בני אדם, בתוכם תיירים מישראל וממדינות רבות נוספות.
מחוז דהוכ הוא מחוז בעיראק הממוקם בצפון המדינה, ותופס חלק מהשטח המכונה כורדיסטן העיראקית.
בירת המחוז היא העיר דהוכ.
המחוז כולל גם את העיר זאכו, שבה נמצא מעבר הגבול הראשי בין טורקיה לעיראק.
בתוך כמה חודשים מתום מלחמת המפרץ ב-1991, ניתק המחוז, כמו כורדיסטן העיראקית כולה, מהשלטון המרכזי בבגדאד, והפך לחלק מהאוטונומיה הכורדית בצפון עיראק.
עם נפילת סדאם חוסיין וקבלת החוקה העיראקית החדשה, שב המחוז להיות חלק מעיראק, על-פי התנאים החדשים שהוגדרו בחוקה.
בכפר בית תנורא שבתחום המחוז הייתה בעבר קהילה יהודית החל מתקופת המאה הראשונה או אף לפני זה.
דה ראסמוס היא להקה פינית שנוסדה ב-1994, בהלסינקי בירת פינלנד.
חברי הלהקה הם לאורי אילנן (שירה), פאולי רנטסאלמי (גיטרה), ארו היינונן (בס) ואקי האקלה (תופים), והם יוצרים מוזיקת פאנק ורוק אלטרנטיבי.
הלהקה אומנם פועלת עוד משנת 1994, אך היא זכתה להכרה בישראל רק בשנת 2003 אחרי יציאת הסינגל המצליח In the Shadows.
הלהקה נוסדה ב-1994 על ידי לאורי אילנן, פאולי רנטסאלמי, ארו היינונן ויאן הייסקאנן כשארבעתם היו יחדיו בתיכון, אך טרם היה לה שם קבוע, והם היו נודעים בשמות רבים, כגון ספוטניק, אנטילה וראסמוס.
ב-1995, מפיק ידוע בשם טג'ה קוטיליינן ראה את דה ראסמוס מופיעים במועדון בשם "אורנאסי" והתלהב.
קוטיליינן הציע ללהקה להפיק אותם, והם הסכימו.
כמה חודשים לאחר מכן, בדצמבר 1995, יצא הסינגל הראשון שלהם, '1ST'.
ב-1996 יצא האלבום הראשון של הלהקה, "PEEP", עוד כשחברי הלהקה היו רק בני 16. האלבום זכה להצלחה, והלהקה נשלחה לסיבוב הופעות ברחבי פינלנד, רוסיה ואסטוניה.
הם אף זכו בפרס ה-EMMA (המקביל הפיני לפרס גראמי) בקטגוריית הלהקה החדשה והמצליחה ביותר לשנת 1996.
לאחר שהאלבום השני שלהם, "PLAYBOYS" יצא באוגוסט 1997, הופיעו דה ראסמוס בפסטיבל שנערך באצטדיון של הלסינקי, לפני קהל של 40,000 איש.
ב-1998, אחרי הוצאת האלבום השלישי שלהם, "Hell of a Tester", זכו דה ראסמוס "לחמם" את הופעתם של להקת גרבג' ואת הרד הוט צ'ילי פפרז כשאלו הגיעו לפינלנד במהלך סיבוב ההופעות שלהם.
בשנת 2000, החליט המתופף יאן הייסקאנן לעזוב את הלהקה, ובמקומו צורף אקי האקלה.
באותה השנה השםThe Rasmus הפך לקבוע, לאחר שאנשים רבים התבלבלו בינם לבין הדיג'יי השוודי Rasmus.
בשנת 2001 חתמה הלהקה על חוזה אצל חברת תקליטים קטנה בשם "פלייגראונד מיוזיק סקנדינביה", ומינתה את ספו וסטרינן כמנהלה החדש.
אלבומם הבא, "INTO" שיצא באותה שנה, זיכה את דה ראסמוס בפלטינה כפולה, והופץ ברחבי מדינות שונות כמו גרמניה, איטליה, ספרד ושווייץ.
בעקבות הצלחת האלבום זכו דה ראסמוס לחמם את הופעותיהם של HIM ורוקסט.
האלבום "Dead Letters", שיצא ב-2003, הביא לפריצת דרך חשובה בקריירה שלהם.
בזכות אלבום זה דה ראסמוס הפכו לנודעים בגרמניה, אוסטריה, שווייץ ואפילו בישראל.
האלבום מכר מעל 1.5 מיליון עותקים ברחבי העולם, וזהו האלבום הנמכר ביותר שלהם עד כה.
שיר "In the Shadows" היה חלק מהאלבום וזכה להצלחה.
ב-28 באפריל 2006, לאחר הוצאת אלבומם "Hide From The Sun", נבחרה הלהקה בטקס פרסים בפולין כלהקת הרוק המצליחה ביותר.
בשנת 2021 הכריזה רשות השידור הפינית כי הלהקה עתידה להשתתף בקדם הלאומי לאירוויזיון 2022, Uuden Musiikin Kilpailu, עם השיר "Jezebel".
הלהקה זכתה במקום הראשון ונבחרה לייצג את פינלנד באירוויזיון 2022. ב-12 במאי 2022 ביצעה דה ראסמוס את "Jezebel" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר.
בספטמבר 2022 הלהקה החלה סבב הופעות ב-22 ערי אירופה כאשר להקת "אייקון פור הייר" הוזמנה להופיע בתחילת ההופעות כאורח מיוחד.
דה קולינג היא להקת פופ רוק אמריקנית, אשר קנתה את עיקר פרסומה מהלהיט "Wherever You Will Go".
אהרון קמין היה בן 19 כשיצא לדייט עם אחותו של אלכס בנד בן ה-15. כשקמין שמע את הנער הצעיר מנגן ושר הוא הבין שיש כאן הזדמנות לשיתוף פעולה מוזיקלי בין השניים.
קמין ובנד החלו להופיע יחדיו בכל הזדמנות במועדונים ברחבי לוס אנג'לס, והקליטו אין ספור הקלטות דמו.
הם פנו לרון פייר, סגן נשיא חברת התקליטים "תקליטי RCA", שהתרשם מהפוטנציאל של השניים והחתים אותם על חוזה הקלטות.
מאז חלפו ארבע שנים עד להתחלת ההקלטות.